РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/190-15

5. мај 2015. године

Б е о г р а д

З А П И С Н И К

106. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 5. МАЈА 2015. ГОДИНЕ

Седница је почела у 9,35 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Бранка Јанковић, Драган Николић, Биљана Пантић Пиља, Светислав Вукмирица, Драган Половина, Тања Томашевић Дамњановић, Неђо Јовановић, Петар Петровић, Балинт Пастор и Наташа Вучковић, заменик члана Весне Мартиновић.

Седници нису присуствовали чланови Одбора: Верољуб Арсић, Жарко Мићин, проф. др Јанко Веселиновић, Жарко Обрадовић, Мирко Чикириз и Весна Бесаровић, као ни њихови заменици.

Седници су присуствовали: Нела Кубуровић, помоћник министра, Јован Ћосић, начелник Одељења и Златко Петровић, виши саветник, из Министарства правде, Милорад Тодоровић, сакретар Министарства унутрашњих послова.

На предлог председника Одбора, једногласно (са 10 гласова за) је усвојен следећи

Д н е в н и р е д:

- Усвајање записника 103,104. и 105. седнице Одбора;

1. Разматрање Предлога закона о заштити права на суђење у разумном року, који је поднела Влада;

2. Разматрање Предлога закона о допуни Закона о судијама, који је поднела Влада;

3. Разматрање Предлога закона о потврђивању Протокола број 15 којим се мења Конвенција за заштиту људских права и основних слобода, који је поднела Влада;

4. Разматрање Предлога закона о потврђивању Споразума између Владе Републике Србије и Владе Руске Федерације о узајамној заштити тајних података, који је поднела Влада;

5. Разматрање Предлога закона о изменама и допунама Закона о приватном обезбеђењу, који је поднела Влада;

6. Разматрање Предлога закона о потврђивању Споразума између Владе Републике Србије и Савета министара Републике Албаније о узајамном признавању возачких дозвола, који је поднела Влада.

Пре почетка одлучивања о тачкама дневног реда, Одбор је једногласно усвојио записнике 103, 104. и 105. седнице Одбора (са 10 гласова за).

Прва тачка дневног реда. Разматрање Предлога закона о заштити права на суђење у разумном року, који је поднела Влада.

Одбор је размотрио Предлог закона о заштити права на суђење у разумном року, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 10 гласова за).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о допуни Закона о судијама, који је поднела Влада.

Одбор је размотрио Предлог закона о допуни Закона о судијама, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 10 гласова за).

За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога закона о потврђивању Протокола број 15 којим се мења Конвенција за заштиту људских права и основних слобода, који је поднела Влада.

Одбор је размотрио Предлог закона о потврђивању Протокола број 15 којим се мења Конвенција за заштиту људских права и основних слобода, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

Четврта тачка дневног реда. Разматрање Предлога закона о потврђивању Споразума између Владе Републике Србије и Владе Руске Федерације о узајамној заштити тајних података, који је поднела Влада;

Одбор је размотрио Предлог закона о потврђивању Споразума између Владе Републике Србије и Владе Руске Федерације о узајамној заштити тајних података, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова(са 10 гласова за, један није гласао).

За известиоца Одбора на седници Народне скупштине одређен је председник Одбора.

Пета тачака дневног реда. Разматрање Предлога закона о изменама и допунама Закона о приватном обезбеђењу, који је поднела Влада.

Одбор је размотрио Предлог закона о изменама и допунама Закона о приватном обезбеђењу, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова(са 10 гласова за, један није гласао).

За известиоца Одбора на седници Народне скупштине одређен је председник Одбора.

Шеста тачка дневног реда. Разматрање Предлога закона о потврђивању Споразума између Владе Републике Србије и Савета министара Републике Албаније о узајамном признавању возачких дозвола, који је поднела Влада.

Одбор је размотрио Предлог закона о потврђивању Споразума између Владе Републике Србије и Савета министара Републике Албаније о узајамном признавању возачких дозвола, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

Седница је завршена у 9,40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић